Som detský onkologický lekár
a zároveň aj výskumný pracovník kmeňových buniek na Stanfordskej univerzite,
kde je mojím klinickým zameraním transplantácia kostnej drene.
Inšpirovaný minuloročným prejavom Jilla Bolte Taylora,
nepriniesol som ľudský mozog,
ale liter kostnej drene.
A kostná dreň je vlastne to, čo používame
na záchranu životov desiatok tisíc pacientov,
z ktorých väčšina má pokročilé štádium nádorového ochorenia ako je leukémia, rakovina lymfatických uzlín
a niekoľko ďalších chorôb.
Takže, pred niekoľkými rokmi som spolupracoval na transplantácii na Stanforde.
Bol som na operačnom sále. Toto je Bob,
ktorý bol dobrovoľným darcom.
Jeho dreň sme poslali naprieč celou krajinou na záchranu života
dieťaťa s leukémiou.
Tak ako vlastne odoberáme kostnú dreň?
No máme tam celý operačný tím, celkovú anestéziu, zdravotné sestry
a ďalšieho lekára oproti mne.
Bob ležal na stole, a my sme použili túto malú ihlu,
viete, nie príliš veľkú.
A spôsob, akým sme dreň odoberali bol, že v podstate
sme prešli cez toto mäkké tkanivo,
a vpichli sme ju do tvrdej kosti,
do tuchusu - to je odborný termín -
a zakaždým sme injekčnou striekačkou vytiahli
asi 10 ml kostnej drene.
A podali to sestre. Tá to vstriekla do nádoby na to určenej.
A podala mi striekačku späť. Toto sme opakovali znova a znova.
Zvyčajne asi 200-krát.
A na konci tohto procesu mám boľavú ruku a na dlani mám mozoľ.
Nieto ešte Bob,
ktorého zadná časť vyzerá ako niečo takéto,
ako švajčiarsky syr.
Takže som premýšľal, viete, tento postup sa za posledných 40 rokov nezmenil.
A pravdepodobne existuje lepší spôsob, ako to urobiť.
Tak som premýšľal o minimálne invazívnom prístupe.
A o novom zariadení, ktoré nazývame Marrow Miner.
Toto je ono.
A spôsob, akým Marrow Miner funguje, môžete vidieť tu.
Náš štandardný priehľadný pacient.
Namiesto mnohonásobného vpichovania do kosti,
vpichneme len raz, buď v prednej časti bedrového kĺbu alebo v zadnej.
A máme flexibilný, poháňaný katéter
so špeciálnou slučkovou špičkou, ktorá zostáva vo vnútri krehkej časti drene
a svojim pohybom okolo kopíruje obrysy bedra.
Tak to vám umožní veľmi rýchlo odoberať
alebo vysávať, bohatú kostnú dreň cez jediný otvor.
Môžeme urobiť niekoľko vstupov cez tento jediný otvor.
Nepotrebujete žiadne roboty.
A tak, veľmi rýchlo, Bob môže mať len jeden vpich, lokálnu anestéziu,
a urobiť tento odber ambulantne.
A urobil som niekoľko prototypov. Mal som malý grant na Stanforde.
A tak som sa s tým trochu hral.
Členovia nášho tímu vyvinuli túto technológiu.
A konečne máme dve veľké zvieratá a štúdie na prasati.
A zistili sme, na naše prekvapenie, že sme nielen dostali kostnú dreň von,
ale máme 10-krát vyššiu činnosť kmeňových buniek
v kostnej dreni vďaka Marrow Miner v porovnaní s bežnými prístrojmi.
Toto zariadenie bolo v minulom roku schválené úradom FDA.
Tu je živý pacient. Môžete vidieť, ako to kopíruje tieto flexibilné krivky okolo.
Budú tu dva odbery, u toho istého pacienta, z rovnakého otvoru.
Toto bolo robené ambulantne v lokálnej anestéze.
A opäť sme získali, približne tri až šesťkrát viac kmeňových buniek,
než štandardným postupom na rovnakom pacientovi.
Prečo by vás to malo zaujímať? Kostná dreň je veľmi bohatý zdroj dospelých kmeňových buniek.
Všetci viete o embryonálnych kmeňových bunkách.
Majú veľký potenciál, ale ešte sa nepoužívajú v klinických štúdiách.
Dospelé kmeňové bunky sa nachádzajú na celom tele,
vrátane krvotvorných kmeňových buniek v našej kostnej dreni.
Tieto používame na bunkovú terapiu
už viac ako 40 rokov.
V poslednom desaťročí zaznamenávame vzostup vo využívaní
kmeňových buniek kostnej drene pri liečbe iných chorôb pacientov,
ako sú napr. srdcové choroby, cievne ochorenia,
ortopédia, tkanivové inžinierstvo,
a dokonca aj v neurológii na liečbu Parkinsonovej choroby
a cukrovky.
Práve sme sa dostali na trh, tohto roku medializujeme
2. generáciu prístroja Marrow Miner.
Dúfame, že sa týmto prístrojom získa viac kmeňových buniek.
Čo znamená lepšie výsledky.
Môže povzbudiť viac ľudí byť potenciálnymi darcami
život zachraňujúcej kostnej drene.
Dokonca to môže umožniť uložiť
kmeňové bunky vašej kostnej drene, keď ste mladší a zdravší,
na použitie v budúcnosti v prípade potreby.
A nakoniec - je tu obrázok našich pacientov,
ktorí prežili vďaka transplantácii kostnej drene,
ktorí sa spolu každoročne stretávajú na Stanforde.
Dúfajme, že táto technológia nám umožní
mať v budúcnosti viac takýchto pacientov, ktorí prežijú.
Ďakujem.
(Potlesk)